P. Prokopovič, poslanec: (2002-05-28):
Takže za čl. 6 sa vkladajú nové čl. 7 a 8, ktoré znejú: čl. 7, zákon č. 313/2001 Z. z. o verejnej službe v znení zákona č. 118/2002 Z. z., zákona č. 131/2002 Z. z., zákona č. 165/2002 Z. z. a zákona č. 166/2002 Z. z. sa mení takto: 1. V § 18 ods. 7 sa odkaz 16a nad slovami divadelným umelcom nahrádza odkazom 10b. Poznámka pod čiarou k odkazu 10b znie: 10b, § 9 ods. 1 písm. a) až c) a ods. 2 - 5 zákona č. 384/1997 Z. z. o divadelnej činnosti. Odôvodnenie: Odstraňuje sa technická chyba v označení odkazu ako i v poznámke pod čiarou, ktorými sa odvoláva na vymedzenie pojmu divadelný umelec podľa zákona o divadelnej činnosti, teda vyložene technická zmena. 2. § 19 ods. 23 znie: Zamestnávateľ určí tarifný plat podľa osobitnej stupnice platových taríf pre pedagogických zamestnancov uvedenej v prílohe č. 7 zamestnancovi, ktorý v oblasti tvorby, šírenia, uchovávania sprístupňovania kultúrnych hodnôt vykonáva: a) zhromažďovanie, zhodnocovanie, odbornú správu, využívanie alebo sprístupňovanie múzejných zbierkových predmetov alebo galerijných zbierkových predmetov, b) poskytovanie knižnično-informačných služieb, získavanie, spracúvanie, uchovávanie, ochranu alebo využívanie knižničných fondov, c) odbornú činnosť pri ochrane pamiatkového fondu, d) osvetovú činnosť, e) činnosť divadelného umelca, f) odbornú činnosť pri ochrane a využívaní archívnych dokumentov, g) inú tvorivú koncepčnú, analytickú, dokumentačnú, informačnú, edičnú, propagačnú, výskumnú alebo metodickú činnosť v špecializovanej organizácii v rezorte kultúry alebo v inej ustanovizni, ktorou je múzeum alebo galéria, knižnica, osvetové zariadenie alebo divadlo. Poznámky pod čiarou k odkazom 29a - 29e znejú: 29a, zákon č. 115/1998 Z. z. o múzeách a galériách a o ochrane predmetom múzejnej hodnoty a galerijnej hodnoty v znení neskorších predpisov, 29b, zákon č. 183/2000 Z. z. o knižniciach o doplnení zákona Slovenskej národnej rady č. 27/1987 Zb. o štátnej pamiatkovej starostlivosti a o zmene a doplnení zákona č. 68/1997 Z. z. o Matici Slovenskej v znení zákona č. 416/2001 Z. z.. 29c, zákon č. 49/2002 Z. z. o ochrane pamiatkového fondu, 29d, § 2 zákona č. 61/2000 Z. z. o osvetovej činnosti, 29e, zákon č. 149/1975 Zb. o archívnictve v znení neskorších predpisov a 29f, zákon č. 384/1997 Z. z. o divadelnej činnosti v znení zákona č. 416/2001 Z. z. Odôvodnenie: v § 19, ods. 23 zákona o verejnej službe sa upresňujú odborné činnosti v oblasti kultúry, ktorých odmeňovanie sa riadi osobitnou stupnicou platových taríf pre pedagogických zamestnancov, uvedených v prílohe č. 7. Navrhované odborné činnosti sa zosúlaďujú so znením príslušných zákonov, v ktorých sú jednotlivé činnosti z oblasti kultúry upravené. Odstraňujú sa tým interpretačné nejasnosti a problémy v praxi v súlade s aplikáciou tohto ustanovenia. Po tretie, v § 55, ods. 4 sa v prvej vete na konci vypúšťajú slová „najdlhšie do 30. júna 2010“ a druhá veta sa vypúšťa. Odôvodnenie: Úpravou sa vypúšťa časové obmedzenie výnimky z plnenia kvalifikačných predpokladov na účely platového zaradenia zamestnanca, ktorý je divadelným umelcom. Je nelogické a neefektívne u týchto zamestnancov trvať na doplnení potrebného stupňa vzdelania, pretože kvalita umeleckého výkonu nezávisí od dosiahnutého vzdelania umelca, čo napokon aj Národná rada pri poslednej novele zákona uznala. Okrem toho vzdelanie v niektorých umeleckých odboroch je možné iba formou denného štúdia, teda u zamestnancov doplnenie vzdelania externou formou neprichádza do úvahy. V niektorých odborov na školách nie je v Slovenskej republike štúdiu otvorené, napríklad vlásenkári a podobne. Týchto umelcov vychovávajú divadlá priamo v praxi. Článok 8, zákon č. 311/2001 Z. z. Zákonník práce v znení zákona č. 165/2002 Z. z. sa dopĺňa takto: V § 93, ods. 3 sa na konci pripája táto veta: „Zamestnávateľ, ktorým je divadlo alebo iná umelecká ustanovizeň, ktorej predmetom činnosti je interpretovať hudobné diela, poskytne zamestnancovi zvyšok nepretržitého odpočinku v súhrne najneskôr do začiatku čerpania najbližšej hromadnej dovolenky.“ Odôvodnenie: § 93, ods. 3 Zákonníka práce sa navrhuje doplniť o nové ustanovenie, podľa ktorého zamestnávateľ, ktorým je divadlo alebo iná umelecká ustanovizeň, ktorej predmetom činnosti je interpretovať hudobné diela, je povinný poskytnúť zamestnancovi zvyšok nepretržitého odpočinku v práci najneskôr do začiatku čerpania najbližšej hromadnej dovolenky. Ide o tie prípady, keď divadlo nemôže poskytnúť divadelnému umelcovi zvyšok odpočinku súhrnne do dvoch týždňov odo dňa, keď sa mal poskytnúť podľa doterajšieho znenia § 93 Zákonníka práce, pretože dotknutý divadelný umelec je obsadený v divadelných predstaveniach šesť dní v týždni. Doplnením § 93, ods. 3 sa odstráni ohrozenie šesťdňového prevádzkového týždňa, počas ktorého divadlá hrajú pre obyvateľstvo divadelné predstavenia. Spojením čerpania zvyšku nepretržitého odpočinku s hromadným čerpaním dovolenky sa zároveň utvoria podmienky pre pokračovanie v zaužívanej praxi divadelných prázdnin v letných mesiacoch, kedy záujem verejnosti o divadelné predstavenia výrazne klesá. Navrhovaným ustanovením nie je dotknutá povinnosť zamestnávateľa poskytnúť zamestnancovi pravidelne, aspoň jeden deň v týždni, nepretržitý odpočinok v práci. Druhé, článok 7 sa označuje ako článok 9. Ďakujem za pozornosť a prosím vás o podporu v záujme kultúrnej obce. Ďakujem pekne. M. Andel, podpredseda NR SR: Ďakujem. S faktickou poznámkou pán Jarjabek. Hlási sa ešte niekto s faktickou poznámkou? Nikto. Uzatváram možnosť podania ďalších prihlášok s faktickou poznámkou. Pán kolega, nech sa páči, máte slovo.